Sikukuu hii inatufunza kuwa Mungu wetu ni Mungu wa mipango: kila kitu duniani kinatendekea wa mikakati yake 
Krismasi si sherehe tu bali somo muhimu kwetu kuweka mipango 
MAHUBIRI
SHAMRASHAMRA za Krismasi huacha mifuko ya watu imesinyaa kila mwaka. Lakini ukweli ni kwamba Krismasi ni somo la jinsi unapanga mikakati yako. Krismasi haitokei kama dharura. 
Inajulikana kuwa kila tarehe 25 Desemba ni sherehe ya kuzaliwa kwa Bwana wetu Yesu Kristo. 
Zaidi, Krismasi inatufundisha kuwa Mungu wetu ni Mungu wa mipango. Hakurupuki, habahatishi wala hachezi bahati nasibu. 
Alipanga juu ya kuzaliwa kwa mkombozi wetu. Akaandaa siku na saa hususan ya kuzaliwa kwa Yesu Kristu. 
Ulikuwa ni mpango wa muda mrefu na mkakati dhabiti wa kumkomboa mwanadamu. 
Maishani, usipofikiria juu ya kesho hutakuwa nayo. Maisha ni kujipanga. 
Isaya alitabiri, “Tazama, bikira atachakua mimba, atazaa mtoto mwanamume, naye atamwita jina lake Imanueli" (Isaya 7:14). 
Katika maneno hayo tunaona tangazo la kuzaliwa kwa Yesu Kristo. 
Utabiiri huu ulitolewa 736-700 K.K (K.K. ni ufupisho wa Kabla ya Kristo). 
Kuna aliyesema, "Mungu kila mara ana kitu kwa ajili yako. Ufunguo wa kila tatizo, mwanga kwa kila kivuli, faraja kwa kila huzuni na mpango kwa kila kesho." 
Ndugu msomaji kuwa na mpango wa kila kesho. Kuwa na mpango wa 
kila mwaka. Kama kampuni zinawe ka mpango wa miaka 100, kwanini usiwe na mpango angalau wa miaka kumi. 
"Usifanye mipango midogo; haina uchawi' wa kusisimua damu ya watu," alisema Daniel Burnham. 
Kuwa na mkakati ni vizuri sana. Mpango wa ukombozi wa mwanadamu ni mkakati mkubwa sana. Ulisisimua damu ya Yesu. Ulisisimua damu ya mitume wake. Je, mipango uliyo nayo inasisimua damu yako? 
Mungu alishuka kwa mfano wa binadamu. Ni jambo linalozidi mawazo yetu. Kuna mkristo mmoja aliacha kusali kwa sababu haelewi ni vipi Mungu anaweza kujifanya mtu. 
Siku ya Krismasi hakwenda kanisani kusali. Mvua ilinyesha sana, na kuku wake waliokuwa nje wakanyeshewa. 
Alitaka kuwapeleka kibandani lakini alishinda kuwasiliana nao. Alijiambia, “Ningekuwa na uwezo wa kuwa kama kuku niongee lugha yao, wangenielewa na ningewasaidia." 
Tukio hilo likamfanya kupata jibu la tafakari yake, kwamba kwanini Mungu alikuja kama binadamu, akazaliwa na kuishi kama sisi. Lengo lilikuwa kutukomboa. 
Somo lingine la Krismasi ni kuwa, popote ulipong'aa. Hata kama umezungukwa na wabezaji, ng'aa. Yesu alizaliwa horini akiwa amezungukwa na wanyama kama ng'ombe na punda. 
"Mtoto Yesu anapata joto toka kwa ng'ombe na punda. Ng'ombe ni kwa alama ya bidii katika kazi, kukubali kubezwa hata tunapofanya mema ni sawa na punda ambaye hubeba mizigo lakini hakuna anayemjali" (M Gaspari del Bufalo). 
Kuna methali ya Tanzania isemayo, "asiyeweza naye hudharau. Hata ukidharauliwaendelea kung’aa
"Mbezaji ni mtu anayejua njia lakini hawezi kuendesha gari," alisema Kenneth Tynan.
Hata ukiwa horini, ng'aa, Shimoni, ng'aa. Kwenye makazi mabaya ng'aa. Dhahabu hung'aa shimoni ili kutambulika. 
Kuna methali nyingine ya Tanzania isemayo, “Jiwe dogo walilitupa majini likasema, "Haizuru, yote ma kazi!"." 
"Yesu alizaliwa pahali pasipo pa hadhi, yeye ambaye kiti chake kilikuwa mbinguni, ili atuelekeze katika furaha ya ufalme wa mbinguni. Yeye ambaye ni mkate wa uzima analazwa horini ili atushibishe kama wanyama walivyokuwa wanashibishwa," alisema Baba wa Kanisa Bede. 
"Pasingekuwepo na msalaba pasingekuwepo na hori; pasingekuwepo na misumari, pasingekuwepo na nyasi" (Askofu Fulton Sheen.) 
Lakini baada ya dhiki faraja, penye msalaba kuna utukufu, penye misumari kuna neema. 
"Tazama, bikira atachakua mimba, atazaa mtoto mwanamume, naye atamwita Jina lake Imanuell." 

(Isaya 7:14) 

Question: Nani hachezi bahati nasibu
Answer: Mungu